CELEX: 62009TN0183
Language: mt
Date: 2009-05-11 00:00:00
Title: Kawża T-183/09: Rikors ippreżentat fil- 11 ta’ Mejju 2009 — Spa Monopole vs UASI– Club de Golf Peralada (WINE SPA)

4.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 153/49
            
         Rikors ippreżentat fil-11 ta’ Mejju 2009 — Spa Monopole vs UASI– Club de Golf Peralada (WINE SPA)
   (Kawża T-183/09)
   2009/C 153/93
   Lingwa tar-rikors: L-Ingliż
   
      Partijiet
   
   
      Rikorrenti: Spa Monopole, compagnie fermière de Spa SA/NV (Spa, il-Belġju) (rappreżentanti: L. De Brouwer, E. Cornu u O. Klimis, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Club de Golf Peralada, SA (Barċellona, Spanja)
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-UASI tat-2 ta’ Marzu 2009 fil-Każijiet magħquda R 1231/2005-4 u R 1250/2005-4; kif ukoll
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: Club de Golf Peralada, SA
   
      Trade mark Komunitarja kkonċernata: It-trade mark verbali “WINE SPA” għal prodotti u servizzi fil-klassijiet 3, 5, 16, 24, 25 u 42.
   
      Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrenti
   
      Trade mark jew sinjal invokat insostenn tal-oppożizzjoni: Reġistrazzjonijiet varji nazzjonali, internazzjonali u Komunitarji tat-trade mark “SPA” għal prodotti u servizzi fil-klassijiet 3, 32 u 42 rispettivament; reġistrazzjoni fil-pajjiżi tal-Benelux u internazzjonali tat-trade mark “LES THERMES DE SPA” għal prodotti u servizzi fil-klassijiet 3 u 42; reġistrazzjoni Ġermaniża tat-trade mark “SPA MONOPOLE S.A. SPA” għal prodotti fil-klassi 3; S.A. SPA Monopole, Compagnie fermière de Spa, en abrégé S.A. Spa Monopole N.V., société anonyme, isem ta’ kumpannija protett fil-Belġju; Les Thermes de Spa, Place Royale 2, 4900 Spa, il-Belġju, isem kummerċjali protett fil-Belġju.
   
      Deċiżjoni tad-Diviżjoni tal-Oppożizzjoni: Oppożizzjoni milqugħa parzjalment
   
      Deċiżjoni tal-Bord tal-Appell: Id-deċiżjoni tad-Diviżjoni tal-Oppożizzjoni annullata parzjalment u l-oppożizzjoni miċħuda fit-totalità tagħha
   
      Motivi invokati: Ksur tat-tieni sentenza tal-Artikolu 75 u tat-tieni sentenza tal-Artikolu 76(1) tar-Regolament tal-Kunsill 207/2009 (1), peress li d-deċiżjoni tal-Bord tal-Appell ittieħdet bi ksur tal-prinċipju tad-dritt għal smigħ xieraq, kif ukoll bi ksur tal-prinċipju tal-kontradittorju; Ksur tal-Artikolu 8(5) tar-Regolament tal-Kunsill 207/2009 peress li l-Bord tal-Appell ibbaża l-evalwazzjoni tiegħu tal-karattru distintiv tat-trade mark preċedneti “SPA” fuq elementi żbaljati u mhux stabbiliti u naqas milli jevalwa x-xebh bejn it-trade marks ikkonċernati fir-rigward tal-prodotti li għalihom ġew reġistrati jew li saret applikazzjoni għalihom. Fl-aħħar, il-Bord tal-Appell naqas milli jeżamina jekk l-użu tat-trade mark Komunitarja kkonċernata setax jieħu vantaġġ inġust ta’ jew ikun ta’ ħsara għall-karattru distintiv u r-reputazzjoni tat-trade mark preċedenti “SPA”, u b’hekk jikser l-Artikolu 8(5) tar-Regolament tal-Kunsill 207/2009.
   
      (1)  Regolament tal-Kunsill (KE) Nru 207/2009 tas-26 ta’ Frar 2009 dwar it-trade mark Komunitarja (ĠU L 78, p. 1)